AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES PROTOKOLS Nr. 269

2018. gada 2.maijā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis, *priekšsēdētājs*

Kārlis Seržants, *priekšsēdētāja biedrs*

Jānis Ādamsons

Jānis Ruks

**Veiko Spolītis**

**Edvīns Šnore**

**Zenta Tretjaka**

**Juris Vectirāns**

*citas personas:*

• Iekšlietu ministrijas Juridiskā departamenta Starptautisko tiesību nodaļas juriskonsulte *Līva Rudzīte*

• Saeimas Juridiska biroja vadītāja *Dina Meistere*

• AIKNK konsultante *Margita Markevica, I.Silabriede*

**Sēdi vada:** komisijaspriekšsēdētājs A.Latkovskis

**Sēdi protokolē:** M.Markevica

**Sēdes veids:** atklāta

**Darba kārtība**:

1. Grozījumi Gaisa kuģu pasažieru datu apstrādes likumā (Nr. 1135/Lp12) 3. lasījums.

2. Grozījumi Gaisa kuģu pasažieru datu apstrādes likumā (Nr. 1197/Lp12) 1. lasījums.

3. Dažādi.

**A.Latkovskis**: aicina izskatīt darba kārtības pirmo punktu – **likumprojektu “Grozījumi Gaisa kuģu pasažieru datu apstrādes likumā” (Nr. 1135/Lp12**) un par 1.priekšlikumu vārdu priekšlikumu iesniedzējam.

**D.Meistere**: skaidro, ka šis un pārējie iesniegtie priekšlikumi ir redakcionāli precizējumi.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 1.priekšlikumu atbalsta.*

**1.Priekšlikums atbalstīts.**

**A.Latkovskis**: aicina izskatīt 2.priekšlikumu.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 2.priekšlikumu atbalsta.*

**2.Priekšlikums atbalstīts.**

**A.Latkovskis**: aicina izskatīt 3.priekšlikumu.

**D.Meistere**: skaidro, ka piedāvāta jauna likumprojekta 1.panta redakcija , kurā iekļauta atsauce uz ES 2016.gada direktīvu Nr.681.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 3.priekšlikumu atbalsta.*

**3.Priekšlikums atbalstīts.**

**A.Latkovskis**: aicina izskatīt 4.priekšlikumu.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 4.priekšlikumu atbalsta.*

**4.Priekšlikums atbalstīts.**

**A.Latkovskis**: aicina izskatīt 5.priekšlikumu.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 5.priekšlikumu atbalsta.*

**5.Priekšlikums atbalstīts.**

**A.Latkovskis**: aicina izskatīt 6.priekšlikumu.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 6.priekšlikumu atbalsta.*

**6.Priekšlikums atbalstīts.**

**A.Latkovskis**: aicina izskatīt 7.priekšlikumu.

**D.Meistere**: skaidro, ka priekšlikums tapis pēc diskusijas par 2.lasījumā piedāvāto redakciju un formulē, kas ir datu speciālists un kādi ir viņa pienākumi un tiesības.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 7.priekšlikumu atbalsta.*

**7.Priekšlikums atbalstīts.**

**A.Latkovskis**: aicina izskatīt 8.priekšlikumu.

**L.Rudzīte**: priekšlikumu atbalsta.

**A.Latkovskis**: aicina deputātus izteikt savu attieksmi.

*Deputāti 8.priekšlikumu atbalsta.*

**8.Priekšlikums atbalstīts.**

**A.Latkovskis:** aicina likumprojektu atbalstīt un virzīt izskatīšanai Saeimā 3.lasījumā.

**Lēmum**s:

- likumprojektu “Grozījumi Gaisa kuģu pasažieru datu apstrādes likumā” (Nr. 1135/Lp12) atbalstīt un virzīt izskatīšanai Saeimā 3.lasījumā.

**A.Latkovskis**: aicina izskatīt darba kārtības otro punktu – **likumprojektu “Grozījumi Gaisa kuģu pasažieru datu apstrādes likumā” (Nr. 1197/Lp12).** Skaidro, ka likumprojektu virza komisija pēc Juridiska biroja ieteikuma ar mērķi izdalīt no likumprojekta 1135/LP12 tiesību normas, kas saistītas ar administratīvās atbildības regulējuma iekļaušanu nozares speciālajā likumā, lai tās stātos spēkā vienlaicīgi ar likumprojektu “Administratīvo pārkāpumu procesa likums” (APPL).

**D.Meistere:** skaidro, ka jaunā APP likumprojekta sagatavošana 3.lasījumam vēl nav pabeigta. Paredzēts, ka jaunais vispārējais sodu regulējums stāsies spēkā 2021.gadā, tāpēc Juridiskais birojs lūdza izdalīt no likumprojekta 1135/LP12 tiesību normas, kas saistītas ar administratīvās atbildības regulējumu.

**J.Ādamsons**: jautā par naudas sodu apmēru, kāpēc tieši 620 vai 1020 vienības. Jautā, kāpēc sodus piemēros Valsts policija, nevis Drošība policija. Uzskata, ka Valsts policija šajā gadījumā nav pietiekami kompetenta, lai piemērotu sodu.

**L.Rudzīte**: skaidro, ka šādas sodu vienības sanāca, pārrēķinot sodu vienības atbilstoši prasībai pēc samērīguma. Drošības policija informēs Valsts policiju par nepieciešamību piemērot sodu, un Valsts policija to piemēros atbilstoši pastāvošai praksei.

**D.Meistere**: norāda, ka jāsagaida APP likuma pieņemšana Saeimā, un tad otrajā lasījumā jāprecizē, dodot pietiekami ilgu priekšlikumu iesniegšanas termiņu.

**A.Latkovskis**: aicina likumprojektu atbalstīt pirmajā lasījumā un noteikt priekšlikumu iesniegšanas termiņu 2.lasījumam.

*Deputāti likumprojektu atbalsta.*

**K.Seržants**; ierosina noteikt priekšlikumu iesniegšanas termiņu - 1.septembri.

**L.Rudzīte**: piekrīt.

*Deputāti neiebilst.*

**Lēmums**:

- - likumprojektu “Grozījumi Gaisa kuģu pasažieru datu apstrādes likumā” (Nr. 1197/Lp12) atbalstīt un virzīt izskatīšanai Saeimā 1.lasījumā;

- lūgt Saeimu noteikt priekšlikumu iesniegšanas termiņu – 1.septembri.

**A.Latkovskis**: aicina izskatīt divus dokumentu projektus saistībā ar Valsts aizsardzības mācības programmas ieviešanu vidējās izglītības iestādēs. Ir izdalīti divi dokumentu projekti – viens no tiem ir komisijas sagatavots dokumenta projekts un otrs deputāta J.Ādamsona iesniegtais dokumenta projekts (atbilstoši 24.aprīļa sēdē lemtajam).

**K.Seržants**: norāda, ka netika lemts, ka Izglītības un zinātnes ministrijai (IZM) tiks pieprasīts, ka Valsts aizsardzības mācības programma jābūt obligātam mācību priekšmetam. Tika lemts, ka tiks sagatavota vēstule IZM, lai Valsts aizsardzības mācības priekšmets tiktu iekļauts 10. un 11. klases vidējās izglītības standartā.

**A.Latkovskis**: informē par tikšanos ar aizsardzības ministru R.Bergmani, kurš pastāstīja par 24.aprīļa sēdē lemto aicināt IZM, lai Valsts aizsardzības mācība tiktu iekļauta 10. un 11. klases vidējās izglītības standartā, kā obligātais izvēles priekšmets kas ir arī Aizsardzības ministrijas (AM) vēlme.

**J.Ādamsons**: iebilst, ka šāds nav bijis 24.aprīļa sēdes lēmums. Viņaprāt tika lemts, ka komisija gatavos Saeimas lēmumu projektu par Valsts aizsardzības mācības kā obligāta mācību priekšmeta iekļaušanu vispārējās izglītības standartā 10. -11.klasēm.

**K.Seržants**: iebilst, ka šāds lēmums 24.aprīļa sēdē netika pieņemts. Tika nolemts, ka tiks sagatavots dokumenta projekts, kurš tiks izskatīts nākamajā sēdē.

**E.Šnore**: informē par sarunu ar AM parlamentāro sekretāru, kurš teicis, ka AM vēlas, lai Valsts aizsardzības mācība būtu obligāts mācību priekšmets. Atbalsta J.Ādamsona viedokli.

**J.Vectirāns**: informē, ka sarunā ar Aizsardzības ministru un parlamentāro sekretāru arī tika pausts viedoklis, ka AM vēlas, lai Valsts aizsardzības mācība būtu obligāts mācību priekšmets.

**D.Meistere:** norāda, ka Saeimas lēmumi ir politiski aicinājumi vai ieteikumi, tiem nav normatīvs raksturs un tie nav obligāti izpildāmi.

**K.Seržants**: norāda uz 24.aprīļa sēdē minētajām izmaksām, ieviešot Valsts aizsardzības mācību kā obligāto izvēles priekšmetu, kas prasītu 17 miljonus gadā, savukārt ieviešot to kā obligāto mācību priekšmetuizmaksas būtu 20x lielākas. Otra problēma ir, ka militāro apmācību vasaras nometnēs var nodrošināt 1500 skolēniem. Ja mācību priekšmets būs obligāts, tad šādas mācības vajadzēs nodrošināt 20 000 apmācāmo, ko AM finansiāli un praktiski nespēj nodrošināt.

**E.Šnore**: norāda, ka runa ir tikai par teorētiskajām mācībām (162 stundas) 10.un 11. klasēm, kurām jābūt obligātam priekšmetam, nevis militārajām nometnēm.

**V.Spolītis**: ierosina ka Valsts aizsardzības mācības teorētiska daļa tiktu iekļauta 10. un 11. klases vidējas izglītības standartā, kā obligātais priekšmets, bet militārā apmācība nometnēs kā izvēles priekšmets.

**A.Latkovskis**: lūdz deputātu J.Vectirānu apstiprināt, ka gan aizsardzības ministrs, gan parlamentārais sekretārs pauduši atbalstu otrā dokumenta projektam par Saeimas lēmuma projektu, kurā IZM tiek aicināta iekļaut Valsts aizsardzības mācību kā obligātu mācību priekšmetu (162 st.) vispārējās izglītības standartā 10. -11.klasēm.

**J.Vectirāns**: apstiprina.

**E.Šnore**: ierosina papildināt otra dokumenta tekstu ar vārdu ‘teorētiskās” pirms vārda ‘nodarbības”.

**J.Ādamsons**: ierosina papildināt tekstu, ka militārā apmācība nometnēs ir obligātais izvēles priekšmets.

**A.Latkovskis**: uzskata, ka projekta tekstu nav nepieciešamas papildināt. Jautā, kurš atbalsta J.Ādamsona iesniegto lēmuma projektu.

**D.Meistere**: norāda, ka šādā redakcija lēmuma projektu nevar atbalstīt.

**J.Ādamsons**: piedāvā atbalstīt konceptuāli un uz nākamo sēdi sagatavot pilnveidotu redakciju.

**D.Meistere**: norāda, ka dokumentā minētais izglītības standarts ir Ministru kabineta dokuments.

**A.Latkovskis**: ierosina lūgt Juridiskā biroja atbalstu, lai, balstoties uz deputāta J.Ādamsona iesniegto lēmuma projekta tekstu, noformulētu Saeimas lēmuma projektu tā, lai tas būtu juridiski korekts.

**K.Seržants**: ierosina, lai Juridiskais birojs sagatavo Saeimas lēmumu projektu, par kuru tad komisija balsotu.

**E.Šnore**: piemetina, ka tam jābalstās uz deputāta J.Ādamsona iesniegtā projekta tekstu.

*Deputātiem iebildumu nav.*

**Lēmums**:

- uzdot Saeimas Juridiskajam birojam sagatavot Saeimas lēmuma projektu, balstoties uz deputāta J.Ādamsona iesniegtā projekta tekstu.

**J.Ādamsons:** informē, ka viņa teiktais televīzijas intervijās TV 3 par iespējamām provokācijām 9.maijā ir izrauts no konteksta un neatbilst patiesībai.

*Sēde pabeigta 2018.gada 2.maijā plkst. 10.55.*

Komisijas priekšsēdētājs A.Latkovskis

Komisijas priekšsēdētaja biedrs K.Seržants

Komisijas konsultante M.Markevica